Neti Ayog CEO Amitab kanth
ఎటిఎంలు, డెబిట్‌, క్రెడిట్‌కార్డులు తెరమరుగు
న్యూఢిల్లీ: భారత్‌లో డిజిటల్‌ కార్యాచరణ వేగవంతం అయ్యేకొద్దీ ఇక పై ఎటిఎంలు, డెబిట్‌కార్డులు అన్నీ అదృశ్యంఅయ్యే పరిస్థితులు ఉత్పన్నం అవుతున్నా యి. మొబైల్‌ వ్యాలెట్లు, బయోమెట్రిక్‌ విధానాల్లో చెల్లింపులు, లావాదేవీలు జరుగుతున్నందున ఇకపై ఎటిఎంలు, డెబిట్‌, క్రెడిట్‌ కార్డులు కూడా తెరమరు గవుతాయని నీతి ఆయోగ్‌ సిఇఒ అమితాబ్‌ కాంత్‌ వెల్లడించారు. భారత్‌వృద్ధికి సాంకేతికత కీలకమవు తున్నదని ఆయన అన్నారు. వాణిజ్యపెట్టుబడుల సేవలకేంద్రం (టిఫ్స్‌) పిహెచ్‌డి ఛాంబర్‌ఆఫ్‌ కామర్స్‌ అండ్‌ ఇండస్ట్రీ వార్షిక సదస్సులో పాల్గొన్న ఆయన త్వరలోనే బ్యాంకింగ్‌ వ్యవస్థకు కీలక మార్పులు ఎదు రవుతాయన్నారు. బ్యాంకులకు వెళ్లి కార్యకలాపాలు చేసుకునే వ్యవస్థ రద్దవుతోదని ఇందుకు అనుగుణంగా అత్యాధునిక టెక్నాలజీ సౌకర్యాలు అందుబాటులోనికి వస్తున్నాయన్నారు.
ప్రస్తుతం మొబైల్‌ వ్యాలెట్‌, బయోమెట్రిక్‌ విధానాల్లో చెల్లింపులువస్తున్నాయని, డెబిట్‌కార్డుల, ఎటిఎంలు ఇక భవిష్యత్తులో అదృశ్యం అవుతాయని ఆయన అన్నారు. ప్రపంచదేశాలతో పోలిస్తే భారత్‌ 7.6శాతం వార్షికవృద్ధితో కొనసాగు తున్నదని కాంత్‌ పేర్కొన్నారు. అమెరికా, యూరోప్‌ దేశాల్లోని జనాభా వృధ్దాప్యంలోకి వెళుతుంటే భారత్‌ మాత్రం యువజనాభాను పెంచుకుంటున్నదన్నారు బిజినెస్‌ సానుకూలత దృష్ట్యా భారత్‌లో ఇప్పటివర కూ 1200 బూజుపట్టిన చట్టాలను రద్దుచేసినట్లు వివ రించారు. 24యూరోపియన్‌ దేశాలకంటే భారత్‌ ఎంతో పెద్దదన్నారు. భారత్‌లోనిరాష్ట్రాలు కూడా ఆభి వృద్ధిలో ఛాంపియన్లుగా నిలిచాయన్నారు. పెట్టుబడు లకు ప్రతికూలంగా నిలిచినచట్టాలు, నియమ నిబం ధనలన్నింటినీ భారత్‌ నిలిపివేసిందని ఆర్ధికవృద్ధి విస్త రణకు అవసరమైన అన్ని చర్యలు భారత్‌చేపట్టిందని అన్నారు. అమెరికా కొత్త అధ్యక్షుడు డొనాల్డ్‌ట్రంప్‌ తరహా స్వీయ పరిరక్షణ తత్వం భారత్‌లో లేదని నీతి ఆయోగ్‌ సిఇఒ వెల్లడించారు. భారత్‌ అంతర్జాతీయ కరణకు అనుకూలంగా ఉందని, అంతేతప్ప సొంతపరి రక్షణతత్వాన్ని ఏనాడూ అమలుచేయబోదన్నారు. అందువల్లనే భారత్‌కు అత్యధికంగా పెట్టుబడులు వస్తు న్నాయని, ఆర్థికకార్యకలాపాలకు భారత్‌ అంతర్జాతీయ కేంద్రంగా నిలుస్తోందన్నారు. యువ స్టార్టప్‌ రంగంలో శక్తివంతమైన పటిష్టమైన కేడర్‌ అవసరం అవుతుం దని, ఇందుకు సృజనాత్మకత ఎంతోఅవసరం అవుతుం దన్నారు.మొత్తం 1500కంపెనీలు హైదరాబాద్‌, బెంగ ళూరుల్లో తమ ఇన్నొవేషన్‌ సెంటర్లను ప్రారంభించా యన్నారు. భారత్‌లో పట్టణీకరణ శరవేగంగా జరుగు తోందని, టెక్నాలజీ కీలక భూమిక పోషిస్తోందన్నారు. విదేశాంగశాఖ ఆర్ధిక సంబంధాల విభాగం కార్యదర్శి అమర్‌సిన్హా మాట్లాడుతూ దేశంలో రాష్ట్రాలు అభివృద్ధిలో ఒకదానికొకటి పోటీపడుతున్నా యన్నారు.
అయితే విదేశాల్లో పెట్టుబడుల పైనా, ఉత్పత్తి యూనిట్ల స్థాపనపై కూడా దృష్టిసారిం చాలని, భారత్‌బైట కూడా పరిశ్రమలకు పుష్కల అవకా శాలున్నాయన్నారు. ఆఫ్రికా, గల్ఫ్‌దేశాల్లో కొత్త అవకా శాలు తన్నుకుంటూ వస్తున్నాయన్నారు. భారత్‌ ప్రధా న దృష్టి విద్యుత్‌, ఆహారభద్రత, ఉత్పత్తిరంగంపైనే ఉండాలన్నారు. కెనడాహైకమిషనర్‌ నాదిర్‌పటేల్‌మాట్లా డుతూ ఇండియా కెనడా ద్వైపాక్షిక సంబంధాలు పటి ష్టంగా ఉన్నాయన్నారు. ఇరుదేశాలప్రధాన మంత్రుల మధ్య సన్నిహిత బంధాలున్నాయన్నారు. రెండురోజుల వాణిజ్య సదస్సులో భారత్‌ కెనడా పరంగా ఎనిమిది బిలియన్‌డాలర్లు ఒప్పందాలు జరిగాయని అన్నారు. అమెరికా డిఫ్యూటీచీఫ్‌ డిమిషన్‌ జార్జ్‌ ఎన్‌ సిబ్లీ మాట్లా డుతూ భారత్‌ అమెరికా పరస్పరసహకారం మొత్తం ప్రపంచానికే ఆదర్శంగా నిలుస్తుందన్నారు. వాణిజ్య సంబంధాలపరంగా ఇరుప్రభుత్వాలమధ్య వ్యూహాత్మక సంప్రదింపులు జరుగుతూనేఉంటాయని, భారత్‌ తమ కు అత్యంత కీలకమైన వాణిజ్యభాగస్వామ్య దేశంగా నిలుస్తుందన్నారు. పిహెచ్‌డి ఛాంబర్‌ అధ్యక్షుడు గోపాల్‌ జివరాజికా మాట్లాడుతూ కొత్తగా ప్రారం భించిన టిఫ్స్‌ విలువలతోకూడిన, అత్యున్నత ప్రమా ణాలతో కూడిన అంతర్జాతీయ పెట్టుబడులను తెస్తుం దని అన్నారు. భారత్‌ ఆర్థిక వ్యవస్థలో అన్ని రకాల వర్తక వాణిజ్య పెట్టుబడులకు సంబంధించి ఒకే ప్రవేశ ద్వారంగా టిఫ్స్‌ నిలుస్తుందని, 2022 నాటికి భారత్‌ కు 100 బిలియన్‌ డాలర్ల పెట్టుబడుల లక్ష్యంగా నిలు స్తుందని ఛాంబర్‌ అధ్యక్షుడు జివరాజికా వెల్లడించారు.